ועדת הכספים, כנסת 17, פרוטוקול מספר 422, 2007-06-11 10:00

סטס מיסז'ניקוב: אנחנו דנים בכביש ארצי לישראל – התחייבות המדינה בקטע 18.

סטס מיסז'ניקוב: אני מבין שזה רק ליידע את הוועדה, אנחנו לא צריכים להצביע.

סטס מיסז'ניקוב: החלטתי להעמיד את זה על סדר היום על-מנת שחברי הכנסת וחברי הוועדה לא יופתעו אם פתאום יתחילו עבודות באותו קטע 18.

אבי דור: קטע 18 זה ממחלף עירון.

אבי דור: עלות ההקמה על ידי הזכיין מוערכת ב120 מיליון דולר.

אבי דור: התפעול והתחזוקה השנתיים 4 מיליון שקל.

אבי דור: המדינה מעניקה מענק הקמה של 10 מיליון דולר.

אבי דור: למענק הזה יש הגנה על הריבית מפברואר עד היום.

אבי דור: הריבית ירדה מאז.

אבי דור: אנחנו מעריכים שמיום הסיכום, שזה ב6 בפברואר 2007, מענק ההקמה ירד ב30 מיליון שקל.

אבי דור: המדינה מעניקה רשת ביטחון לזכיין.

אבי דור: ההסתברות מאוד נמוכה להפעלת רשת הביטחון.

אבי דור: צירפנו את תחזית התנועה לבקשה.

אבי דור: אנחנו חושבים שלא צריך לתקצב את זה כיום.

אבי דור: קיים סעיף בו המדינה נכנסת לנעלי הזכיין.

ראובן ריבלין: זאת לא התחיבות של המדינה?

ימימה מזוז: אנחנו מתקצבים הוצאה צפויה.

ימימה מזוז: ערבויות זה תחום אחר.

ראובן ריבלין: מה יקרה אם חלילה פתאום ישתנה המצב ולא יהיה סעיף תקציבי?

ימימה מזוז: במקרה הזה לא אמורה להיות הוצאה בזמן הקרוב או בעתיד הרחוק.

ימימה מזוז: אם תהיה הוצאה, אז כמו כל התחייבות של המדינה.

ראובן ריבלין: התחייבות מדינה היא תקציב?

ימימה מזוז: התחייבות המדינה כשלעצמה אינה תקציבית.

ראובן ריבלין: האם הצד האחר מסכים לדבר הזה?

ימימה מזוז: אני חושבת שכן.

ראובן ריבלין: יש התחייבות של המדינה כלפי היזם.

ראובן ריבלין: ההתחייבות היא תקציבית.

ראובן ריבלין: גם ערבות היא תקציב.

ראובן ריבלין: אין לי ספק בכלל שכביש 6 הוא כל כך חיוני והוא כל כך רווחי שלא יהיה צורך, אבל מה יקרה אם מאיזו שהיא סיבה..?

ימימה מזוז: ההתחייבות של המדינה היא חוזית.

ימימה מזוז: מאחר והערכה שלנו שהסיכויים שלה להתממש הם 0 אנחנו לא מתקצבים אותה.

ימימה מזוז: פה אנחנו אומרים שההוצאה לא צפויה.

ימימה מזוז: סעיף 6ג לחוק יסודות התקציב אומר שערבות מדינה פטורה.

ימימה מזוז: אנחנו לא מכניסים את זה לקטגוריה של ערבות אלא לקטגוריה של התחייבות להוצאה ככל שהיא צפויה.

ימימה מזוז: הערכות שלנו שהיא לא צפויה.

ימימה מזוז: זאת רשת ביטחון שלא צריכה תקצוב.

ראובן ריבלין: למה אתם מביאים לנו את זה?

שגית אפיק: הם צריכים את האישור של ועדת הכספים.

ימימה מזוז: בהסכם הזה יש 3 התחייבויות כספיות שאנחנו מתייחסים אליהן.

ימימה מזוז: יש התחייבות תקציב של 10 מיליון דולר שתוקצבה.

ימימה מזוז: היא הונחה פה ואושרה.

ימימה מזוז: יש התחייבות של הריבית שגם היא לא צריכה תקצוב כי נכון להיום היא לא אמורה להתממש.

ימימה מזוז: יש התחייבות שלישית של רשת ביטחון.

ימימה מזוז: אפשרות אחת היא לפי סעיף 6ג שמבקש פטור מכיוון שלא יודעים מה לתקצב, ואפשרות אחרת היא לפטור מתקצוב.

ימימה מזוז: אין שום מספר רלוונטי לסעיף הזה, לכן חשבנו שלא צריך לתקצב בכלל.

ימימה מזוז: בהסכם יש התייחסות ל3 ההתחייבויות האלו.

אהוד סביון: תהליך דומה עובד בפרוייקט המרכזי.

אהוד סביון: הוא מתנהל בסדר.

סמדר אלחנני: היועצת המשפטית ענתה על כמה בעיות שאני כל הזמן מעירה עליהן.

סמדר אלחנני: זאת ההזדמנות לחדד את זה בפניכם.

סמדר אלחנני: חלק גדול מהדברים בתקציב אינם שקופים.

סמדר אלחנני: סעיף 3ג שפוטר מחובה היה בפני הוועדה בנושא אחר.

סמדר אלחנני: אם ההערכה הכמותית היא 0, אז לפי דעתי צריך להוסיף לחוברת התקציב או לחוברת שמוציא החשב הכללי דיווח על הדברים האלה.

סמדר אלחנני: הדברים האלה אינם יכולים להיות נאמרים פעם אחת.

סמדר אלחנני: אין את המעקב השוטף אחרי הדברים האלה.

סמדר אלחנני: בארצות הברית מתקצבים ערבויות.

סמדר אלחנני: אפשר לתת איזה שהוא קנה מידה, איזה שהוא מדד שאומר בגין הערבות הזאת עשויה להיות התחייבות הזאת והזאת.

סמדר אלחנני: אני הייתי מעדיפה שזה יהיה בספר התקציב.

סמדר אלחנני: הדברים האלה יצוצו בעוד 10 שנים כשתהיה פה ועדה אחרת, מנגנון אחר.

סמדר אלחנני: ההתחייבות צריכה להיות ידועה.

סמדר אלחנני: על הכתפיים של מנסחי הצעת התקציב צריך להיות הנטל של כל ההתחייבויות שלקחו בעבר.

ימימה מזוז: ככל שהתחייבות מהסוג הזה - בין אם היא ערבות ובין אם היא סעיף 6ג - מגיעה לידי מימוש, ברור שהיא חייבת לקבל ביטוי בתקציב לשנה הרלוונטית.

ימימה מזוז: בכביש חוצה ישראל ביקשנו לפטור מתקצוב הרשאה להתחייב את רשת הביטחון.

ימימה מזוז: אנחנו אכן קיבלנו את הפטור הזה.

ימימה מזוז: משנדרשנו לשלם את רשת הביטחון תיקצבנו וזה מופיע בספר התקציב.

סטס מיסז'ניקוב: הוועדה קיבלה את ההודעה של הממשלה על כביש ארצי לישראל - התחייבות המדינה בקטע 18.